L'Aula de Música de la Universitat de València enceta 2024 amb nova programació de Concerts d’Hivern

## L'Aula de Música de la Universitat de València enceta 2024 amb nova programació de Concerts d’Hivern

L’Aula de Música de la Universitat de València, dirigida pel professor Guillem Escorihuela, comença 2024 estrenant programació d’hivern aquest dimarts, dia 9 de gener. Al llarg dels pròxims tres mesos, fins al 27 de març, oferirà 16 concerts que tindran lloc a la Capella de la Sapiència de La Nau, l’Auditori Joan Plaça del Jardí Botànic, la sala Charles Darwin del Campus de Burjassot i a la Sala de la Muralla del Col·legi Major Rector Peset.

L'entrada a tots els concerts és **gratuïta amb invitació**, que cal reservar en línia a partir de **72 hores abans del dia del concert**, excepte per als concerts que es realitzen a l'Auditori Joan Plaça i la Sala Charles Darwin, que seran amb entrada lliure i aforament limitat.

La programació començarà aquest dimarts al Col·legi Major Rector Peset, amb el concert de l’afamada **violinista valenciana Lucia Veintimilla**, que oferirà un programa amb repertori per a violí sol que va des del Barroc fins a l’actualitat. Aquest serà un dels tres concerts precedits per **‘Paraules al concert’**: una breu presentació del repertori i dels seus intèrprets elaborada per professorat especialitzat que, en aquesta ocasió, estarà a càrrec del Dr. Juan Vicente Gil Fuentes. També se sumarà al ciclel’actuació de **Tamas Massanyi** (clarinet), **Alejandro Friedhoff Bello** (violoncel) i **Miguel Sánchez García** (piano), amb paraules de la Dra. Ana Fontestad Piles, dimecres 7 de febrer. Finalment, la Dra. Tíscar Martínez Bayona introduirà el recital del pianista **Adolfo Bueso**, dimecres 20 de març. Ambdues audicions seran a la Capella de la Sapiència del Centre Cultural La Nau.

En l’apartat de col·laboracions, la **Unitat d’Igualtat de la Universitat de València** se suma una vegada més a la programació de l’Aula de Música, en aquesta ocasió col·laborant en tres concerts. El primer d’ells, dimarts 23 de gener, a l’Auditori Joan Plaça del Jardí Botànic, de la mà de la formació **Àuria Quartet**, que interpretarà obres de R.L Martín, I. Desportes o M. Miura, entre d’altres.  El dia 5 de març el Col·legi Major Rector Peset acollirà un programa amb obres de les compositores S. Gubaidúlina i E. Mayer, interpretat pel Quintet Gubaidúlina i el Quartet Turquesa.

Finalment, la Unitat d’Igualtat UVtambé recolzarà el concert de dimecres 6 de març del cor de dones **A Cau d’orella,** amb Victoriano Goterris al piano i direcció de Mònica Perales i Massana, que interpretaran el programa **‘Amb cor de dona’** (obres d’H.V. Bingen, E. Ugalde i J.R Gil-Tàrrega). Serà a la Capella de la Sapiència del Centre Cultural La Nau.

Dins d’aquest marc de col·laboracions, el **programa Cultura als Campus** tindrà continuïtat amb el concert de **l’Orquestra Filharmònica UV** a la Sala Charles Darwin de Burjassost, dijous 29 de febrer, amb obres d’H. Berlioz, C. Franck i J. Colomer.

Tots els concerts començaran a les 19 hores, excepte el de diumenge 18 de febrer, que tindrà lloc a les 12 hores a l’Auditori Joan Plaça del Jardí Botànic.

Els Concerts d’Hivern són un cicle de concerts que, seguint una línia de suport a la música valenciana, amb una presència majoritària d’intèrprets i obres de compositors valencians, pretén promoure la música tant entre el públic universitari com entre tota la societat valenciana. A més de promoure la música composada per dones i les agrupacions de joves músics en formació, és una programació que abasta música de tots els estils, des de la música antiga fins a les noves tendències del segle XXI.

Més informació:

Arxivat en:

, Música
, Aula de música
, Àrea d'Activitats Musicals

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar